Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: nyilvántartásáról szóló 1992. évi LXVI. törvény (a továbbiakban: Nytv.) nyújtotta lehetõséggel – személyes adataik
Paragraph Index: 668

nyilvántartásáról szóló 1992. évi LXVI. törvény (a továbbiakban: Nytv.) nyújtotta lehetõséggel – személyes adataik kiadását korlátozó, illetve tiltó nyilatkozatot (a továbbiakban: korlátozó nyilatkozat) tettek. Több tucat beadvány alapján külön vizsgálatot folytattam a telefonkönyvek adatainak felhasználásával kézbesített névre szólóan megcímzett kampányanyagokkal kapcsolatban. Már az 1998. évi választások során is aggályokat vetett fel hangbemondásos üzenetek továbbítása az elõfizetõk vezetékes telefonjára, amihez 2002-ben további új kommunikációs eszközök (SMS, e-mail) felhasználása társult. Számos panasz érkezett hivatalomhoz amiatt, mert az érintettek ismeretlenektõl választási kampány célját szolgáló e-maileket kaptak. Egy országgyûlési képviselõjelölt abban kérte állásfoglalásomat, hogy lehetséges-e az õt jelölõ párt tagsága, szimpatizánsai, illetve ezek ismerõsei részére SMS-ben választási kampánynak minõsülõ üzenetet továbbítani. II. Az ajánlás hatályos rendjével, az ajánlószelvényeken szereplõ személyes, illetve különleges adatok kezelésével kapcsolatos adatvédelmi kérdések

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes